b'\n_START_ARTICLE_\nIvan Toma\xc5\xbei\xc4\x8d (1885\xe2\x80\x931943)\n_START_SECTION_\n\xc5\xbdivljenjepis\n_START_PARAGRAPH_\nPo kon\xc4\x8dani gimnaziji je vstopil v ljubljansko semeni\xc5\xa1\xc4\x8de, v duhovnika je bil posve\xc4\x8den 12. julija 1909. Kot kaplan je deloval v Trnovem v Ilirski Bistrici in v Cerkljah na Gorenjskem. Nato je kot \xc5\xbeupnik slu\xc5\xbeboval v Selah pri Kamniku. V aprilu leta 1929 je za\xc4\x8del slu\xc5\xbebo \xc5\xbeupnika v Trebnjem. \xc5\xa0iril je ideje in zamisli dr. Janeza Evangelista Kreka, v Trebnjem so ustanovili posojilnico, hranilnico in kmetijsko zadrugo, ljudi je opozarjal o \xc5\xa1kodljivih vplivih alkohola in zaradi svoje medicinske izobrazbe pomagal ljudem tudi z drugimi nasveti._NEWLINE_3. avgusta 1943 je s svojim kaplanom Francem Fortuno od\xc5\xa1el s kolesom na obisk k \xc5\xbeupniku v \xc4\x8cate\xc5\xbe pri Zaplazu. Nazaj grede se je sam oglasil \xc5\xa1e v Mali Loki. Ob povratku domov ga je po pri\xc4\x8devanjih iz zasede v glavo ustrelil pripadnik komunisti\xc4\x8dne oziroma partizanske strani. Truplo so va\xc5\xa1\xc4\x8dani prepeljali v Veliko Loko in nato z vlakom v Trebnje.'